Մինչ այս ծրագիրը քայլ առ քայլ իրականացվում է և դրա նպատակով Ադրբեջանը շարունակում է զինվել ու պատրաստվել պատերազմի, Հայաստանի դավաճանական ղեկավարությունը շարունակում է ճնշել ժողովրդի դիմադրական ոգին, զինաթափել և կեղեքել նրան: Ցեղասպանության վտանգի առաջ կանգնած հայ մարդն իր երկրում զրկված է զենք ունենալու և ինքնապաշտպանության դիմելու իրավունքից: Անգամ այսօրվա օրհասական վիճակում սահմանամերձ մարզերի բնակիչներից շարունակում են առգրավել զենքը և նրանց պատասխանատվության ենթարկել դրա համար: